شەفەق
نیوز/  لە شار هەولێر پایتەخت هەرێم
کوردستان ئمڕوو جومعە، ماراسۆن ناودەوڵتی وەڕێەوەچی، وە بەشداری شمارەیگ لە
کەسایەتی و نەتەوەیل لەناوڕاس واران وارین رفتیگ.
بیژەن
زەمانی ئیرانی ک پلەی یەکەم وە دەسهاوردیە وە ئاژانس شەفەق نیوز وت ئەو لە ئیرانەو
هاتیە و بەشداری لە ماراسۆنەگە کردیە و ئارمانی ئەوس بەشداری لە گشت ماراسۆنەگان
بکەێد.
حوسەین
هەیسەم ک پێشبڕکی کاریگە لە پارێزگای بەسرە هاتیە (باشوور عراق) وە ئاژانس شەفەق
نیوز وت، " پلەی چوارەم وە دەسهاوردیە خوازێد پەیام ئاشتی بڕەسنێدە گشت
عراقییگ چوینکە ماراسۆنەگە ئی ناونیشانە هەڵگردیە و هیوا خوازێد گرنگی فرەیگ بدرێد
وەی وەرزشە".
لە
ماراسۆنەگە شمارەیگ خاوەن پێداویستی تایبەت بەشداری کردوێن، ئنعام کامل ک یەکیگە
لە بەشداربویل خاوەن پێداویستی تایبەتەیل 
وە ئاژانس شەفەق نیوز وت، " بەشداریکردن خاوەن پێداویستی تایبەتەیل
کار  فرە گرنگیگە چوینکە نامەیگ پاڵنەرە
ئەرا ئەو کەسەیلە تا لە ماڵ دەربچن و چالاکی زیاتریگ لە کۆمەڵگا بیاشتوون گرنگی
خوەیان نیشانبیەن و بایەتە گرنگی وە مافەیلیان بدریەێد".
